b'\n_START_ARTICLE_\nSlon in Sade\xc5\xbe\n_START_PARAGRAPH_\nSlon in Sade\xc5\xbe je slovenski zabavno glasbeni duet, ki je nastal leta 2001 z ustanovnima \xc4\x8dlanoma Juretom Karasom (Slon) in Igorjem Bra\xc4\x8di\xc4\x8dem (Sade\xc5\xbe). Svojo glasbeno pot sta za\xc4\x8dela na prireditvi Ana Desetnica. \xc5\xa0e prej pa sta delovala kot igralca v Impro ligi, slovenskem improvizacijskem prvenstvu. V svojih pesmih se odzivata predvsem na politi\xc4\x8dne dogodke, druge aktualne teme in dru\xc5\xbebene polemike. Kasneje sta se skupini pridru\xc5\xbeila \xc5\xa1e basist Matja\xc5\xbe Ugov\xc5\xa1ek - Ugo in bobnar Igor Brvar - Jovo. Leta 2005 se kvartet kadrovsko preformira v sekstet v zasedbi Slon, Sade\xc5\xbe, Matja\xc5\xbe Ugov\xc5\xa1ek (tokrat na kitari), Rok \xc5\xa0inkovec na harmoniki in klaviaturah, Matej Horvat na bobnih in Samo \xc5\xa0alamon na basu.'